b'\n_START_ARTICLE_\nRichterjeva potresna lestvica\n_START_PARAGRAPH_\nRichterjeva potresna lestvica slu\xc5\xbei za razvr\xc5\xa1\xc4\x8danje potresov glede na spro\xc5\xa1\xc4\x8deno seizmi\xc4\x8dno energijo ._NEWLINE_Richterjeva magnituda_NEWLINE__NEWLINE_Mo\xc4\x8d potresa in njegovi u\xc4\x8dinki_NEWLINE__NEWLINE_manj kot 3,5 - v glavnem se potresa ne \xc4\x8duti, zaznajo pa ga instrumenti;_NEWLINE__NEWLINE_3,5 \xe2\x80\x93 3,9 - rahlo nihanje, ki ga zaznajo le ob\xc4\x8dutljivi ljudje;_NEWLINE__NEWLINE_4,0 \xe2\x80\x93 4,4 - tresenje, kot ga povzro\xc4\x8di tovornjak;_NEWLINE__NEWLINE_4,5 \xe2\x80\x93 4,9 - tresenje povzro\xc4\x8da nihanje vise\xc4\x8dih predmetov;_NEWLINE__NEWLINE_5,0 \xe2\x80\x93 5,4 - drevesa \xc5\xa1elestijo, zazvonijo cerkveni zvonovi;_NEWLINE__NEWLINE_5,5 \xe2\x80\x93 5,9 - pokanje sten, odpada omet;_NEWLINE__NEWLINE_6,0 \xe2\x80\x93 6,4 - promet obstane, podirajo se dimniki;_NEWLINE__NEWLINE_6,5 \xe2\x80\x93 6,9 - slabo grajene stavbe se podrejo;_NEWLINE__NEWLINE_7,0 \xe2\x80\x93 7,4 - zemlja razpoka, podre se ve\xc4\x8dina stavb, plinovodi, elektri\xc4\x8dni vodi in vodovodi so po\xc5\xa1kodovani;_NEWLINE__NEWLINE_7,5 \xe2\x80\x93 7,9 - obstane le nekaj stavb, po\xc5\xbeari, poplave, plazovi;_NEWLINE__NEWLINE_ve\xc4\x8d kot 8 - popolno uni\xc4\x8denje, tla so vzvalovana in razpokana._NEWLINE__NEWLINE_Zamislil si jo je Charles Francis Richter v sodelovanju z Benom Gutenbergom_NEWLINE_leta 1935._NEWLINE_Skalarno koli\xc4\x8dino, ki je izra\xc5\xbeena preko te lestvice nazivamo lokalna magnituda ML in jo izra\xc4\x8dunamo na podlagi logaritma maksimalnega premika tal v vodoravni smeri, ki ga je izmeril seizmograf med potresom._NEWLINE_ML=0 je definirana kot seizmi\xc4\x8dna energija potresa ki ga na razdalji 100 km Wood-Andersonov seizmograf zabele\xc5\xbei z maksimalnim premikom enega mikrometra v vodoravni smeri. V praksi je potrebno pri ra\xc4\x8dunanju lokalne magnitude ML upo\xc5\xa1tevati popravek za razliko v razdalji med seizmografom in hipocentrom ter popravek za tip seizmografa._NEWLINE_Enota magitude odgovarja pribli\xc5\xbeno faktorju 32 v spro\xc5\xa1\xc4\x8deni seizmi\xc4\x8dni energiji , kar pomeni da potres magnitude ML=1 sprosti 32krat ve\xc4\x8d seizmi\xc4\x8dne energije kot potres magnitude ML=0, ML=2 skoraj tiso\xc4\x8dkrat ve\xc4\x8d, itd... _NEWLINE_Potresi ki povzro\xc4\x8dajo \xc5\xa1kodo imajo vsaj ML=5._NEWLINE_Zaradi tehni\xc4\x8dnih razlogov je dolo\xc4\x8danje magnitude po Richterjevi lestvici neustrezno za ve\xc4\x8dje potrese (lestvica se \xe2\x80\x9cnasi\xc4\x8di\xe2\x80\x9d pri vrednosti ML=6.8), zato so danes v uporabi magnitudne lestvice osnovane na druga\xc4\x8dnih definicijah kot je Richterjeva.'